Ashley Spencer

Ashley Spencer (s. 8. kesäkuuta 1993) on yhdysvaltalainen pika- ja aitajuoksija. Rio de Janeiron kesäolympialaisissa 2016 hän voitti naisten 400 metrin aitajuoksussa pronssia tuloksella 53,72. Moskovan MM-kilpailuissa 2013 hän voitti kultaa 4 × 400 metrin viestissä. Dohan MM-kilpailuissa 2019 hän sijoittui 400 metrin aitajuoksussa kuudenneksi. Sisäratojen MM-kilpailuissa 2016 Portlandissa hän voitti kultaa viestissä ja hopeaa 400 metrin juoksussa. Hän voitti alle 20-vuotiaiden maailmanmestaruuden 400 metrin juoksussa ja 4 × 400 metrin viestissä 2012.

Spencer juoksi 400 metrin aitajuoksuennätyksensä 53,11 Sacramentossa 25. kesäkuuta 2017.

Lähteet 

Vuonna 1993 syntyneet
Yhdysvaltalaiset pikajuoksijat
Yhdysvaltalaiset olympiamitalistit
Elävät henkilöt